Министарство грађевинарства, саобраћаја и инфраструктуре, Сектор за просторно планирање и урбанизам у сарадњи са Одељењем за урбанизам, грађевинарство, стамбено-комуналне послове и заштиту животне средине Општинске управе Пожега, у складу са одредбама чланoва 60-63а Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023) и одредбама чланова 89 - 94 Правилника о садржини, начину и поступку израде докумената просторног и урбанистичког планирања («Сл.гл.РС» број 32/2019), оглашава

**ЈАВНИ ПОЗИВ**

**ЗА ПРЕЗЕНТАЦИЈУ УРБАНИСТИЧКОГ ПРОЈЕКТА**

**ЗА УТВРЂИВАЊЕ ЈАВНОГ ИНТЕРЕСА ЗА ИЗГРАДЊУ ДОДАТНОГ ПРЕЛИВА БРАНЕ „АРИЉЕ“ НА ПРОФИЛУ „СВРАЧКОВО“, У ОПШТИНИ ПОЖЕГА**

ЈАВНА ПРЕЗЕНТАЦИЈА „Урбанистичког пројекта за утврђивање јавног интереса за изградњу додатног прелива бране „АРИЉЕ“ на профилу „СВРАЧКОВО“, у Општини Пожега“, обавиће се у згради Општинске управе Пожега, са адресом Трг Слободе бр.9, на другом спрату у периоду од 09.09.2023.год. до закључно са 18.09.2023.год.

Предмет Урбанистичког пројекта је прибрански објекат – додатни прелив десном боку бране са акумулацијом „Ариље“ – профил „Сврачково“, чија је основна намена евакуација вишка великих вода које примарни шахтни прелив у левом боку не може да пропусти, услед ограниченог капацитета дефликторског пресека. Простор потребан за реализацију пројектованог решења додатног прелива у десном боку налази се изван граница простора утврђеног важећим Планом детаљне регулације „Брана Сврачково – субсистем Рзав 1“ (ПДР), те је у складу са Законом о планирању и изградњи урађен урбанистички пројекат, који ће бити основ за утврђивање јавног интереса овог потеза. Урбанистичким пројектом утврђује се регулација и даје предлог парцелације површина јавне намене. У обухвату Урбанистичког пројекта су катастарске парцеле на територији општине Пожега, све у КО Сврачково :

- целе : 1542/2, 1543, 1544/1 и 1544/2 и

- делови : 1541, 1542/1, 1565/1, 1565/4, 1565/6.

Наручилац предметног Урбанистичког пројекта је Јавно водопривредно предузеће „Србијаводе“, 11 070 Нови Београд, Булевар уметности бр.2А, а обрађивач Институт за архитектуру и урбанизам Србије, Булевар краља Александра бр.73/II, 11000 Београд. Одговорни урбаниста : др Божидар Манић, дипл.инж.арх. бр. лиценце 200 1101 08.

У току јавне презентације, урбанистички пројекат, биће изложен и на сајту Општине Пожега, http://www.pozega.org.rs/ у рубрици “Актуелности“.

Непосредни увид у урбанистички пројекат може се обавити у канцеларији 46 зграде СО Пожега сваког радног дана у периоду трајања јавне презентације од 10,00 до 14,00 часова, где се могу добити и сва детаљнија обавештења у вези истог, као и на званичном сајту Општине Пожега.

Овлашћено лице за давање обавештења о јавној презентацији Драгана Стефановић, дипл.инж.арх., контакт 031/3806-401, локал 149.

Сва заинтересована правна и физичка лица своје примедбе и сугестије на предметни урбанистички пројекат могу доставити непосредно преко писарнице Општинске управе у Пожеги, искључиво у писаном облику и закључно са периодом завршетка јавне презентације (18.09.2023.год.), са назнаком «ПРИМЕДБА НА УРБАНИСТИЧКИ ПРОЈЕКАТ».